**Zaključci sa 19. sjednice NVa – 28.08.2025.**

DNEVNI RED:

1. Usvajanje zapisnika sa 18. sjednice Nastavničkog vijeća održane 21. 08. 2025.godine,

2. Rezultati uspjeha učenika na izradbi i obrani završnog rada u jesenskom roku šk.god. 2024/25.,

3. Rezultati uspjeha učenika nakon provedenih razrednih ispita,

4. Molbe učenika,

5. Razno.

**Točka 1)**

Otvorila se rasprava glede teksta zapisnika 18. sjednice Nastavničkog vijeća održane 21. kolovoza 2025. godine. Nakon što je utvrđeno kako primjedbi i nadopuna nema, ravnateljica isti daje na glasovanje. Tekst zapisnika je jednoglasno usvojen.

**Točka 2)**

Voditeljica B.B. informira Nastavničko vijeće o rezultatima uspjeha učenika na izradbi i obrani završnog rada u jesenskom roku šk .god. 2024/25. Ukupno je dvoje učenika pristupilo obrani završnog rada i oboje učenika je uspješno obranilo završni rad.

**Točka 3)**

Voditeljica B.B. informira Nastavničko vijeće o uspjehu učenika nakon provedenih razrednih ispita. Učenica M.Š., razred 1.2 je uspješno položila sve razredne ispite. Učenik 2.4 razreda, N.K., nije pristupio razrednim ispitima te gubi pravo daljnjeg školovanja sukladno Članku 79. st. 1. Zakona o odgoju i obrazovanju u osnovnoj i srednjoj školi. Učenica 2.2 razreda - K.H. nije pristupila razrednim ispitima te se upućuje na ponavljanje razreda. Učenica 2.2 razreda G.S. je na temelju priložene liječničke dokumentacije poslala zamolbu razrednom vijeću za produljenjem roka za polaganjem razrednih ispita. Razredno vijeće je dana 28. kolovoza 2025. godine donijelo odluku o polaganju ispita najkasnije do 15. listopada 2025. godine, a sukladno članku 172. i 173. Statuta Ugostiteljske škole Opatija.

**Točka 4)**

Majka učenika A.Č. upućuje zamolbu Nastavničkom vijeću za prelazak u Ugostiteljsku školu Opatija radi preseljenja iz Srednje škole na Rabu. Učenik se upisuje u razredni odjel 3.3, za zanimanje kuhar, s datumom 01. rujna 2025. godine. Molba se jednoglasno prihvaća.

Učenica M.B. prilaže zamolbu za premještaj iz smjera Tehničar posluživanja u smjer slastičar/ka zbog osobnih razloga. Nastavničko vijeće jednoglasno prihvaća zamolbu.

Učenik I.M. upućuje zamolbu za premještaj iz smjera Tehničar posluživanja u smjer konobar. Učenik treba položiti razlikovne ispite, a prelazi u razredni odjel 3.2. Molba učenika se jednoglasno prihvaća.

**Točka 5)**

Ravnateljica obavještava NV da je jučer bila izborna skupština Udruge ogranka ravnatelja primorsko – goranske županije te je izabrana za predsjednicu.

Ravnateljica informira da će biti odsutna 15.16 i 17. rujna radi odlaska na konferencija za ravnatelje koje će se održati u Bolu na Braču. Tema konferencije je usmjerena na izradu Kurikula ustanove.

Ravnateljica pohvaljuje profesorice K.G. i M.Š. na ogromnom doprinosu kod izrade Godišnjih kurikula za prve razrede u modularnoj nastavi.

Profesorica K.G. pohvaljuje nastavnicu S.V: koja je također pomogla kod izrade Godišnjih izvedbenih kurikula.

Ravnateljica moli sve nastavnike da tijekom idućeg tjedna još jedanput prođu kroz sve dokumente i naprave izmjene ukoliko je potrebno. Naglašava da je pred nama cijeli tjedan bez nastave te moli da se završe svi razrednički poslovi i privedu kraju izrade planova za iduću školsku godinu.

Ravnateljica moli Nastavničko vijeće da izađu u susret novoj knjižničarki u periodu prilagodbe.

Ravnateljica informira Nastavničko vijeće o rokovima upisa u jesenskom roku. Jesenski upisni rok za učenike prvih razreda održat će se od 01. – 03. rujna 2025. godine.

Ravnateljica se obraća nastavnicima struke da sutra dođu u ured po raspored vježbi za iduću školsku godinu.

Profesori D.P., M.L. i J.M. pozivaju na domjenak u drugu zgradu pošto im je sutra zadnji radni dan.

Sjednica je završila u 12.45 sati